Na temelju članaka 67, 68, 69. Zakona o komunalnom gospodarstvu («Narodne novine» broj 68/2018, 110/2018.) , članka 32. Statuta Općine Kumrovec i Statutarne odluke o I izmjenama i dopunama statuta Općine Kumrovec («Službeni glasnik Krapinsko-zagorske županije» broj 12/18. i 9/2020) Općinsko vijeće Općine Kumrovec na 26. radnoj sjednici donijelo je

**IZVJEŠTAJ O IZVRŠENJU**

**P R O G R A M-a - 1005**

**IZGRADNJA OBJEKATA KOMUNALNE INFRASTRUKTURE**

**na području Općine Kumrovec za 2020 godinu**

Članak 1.

Program 1005 Izgradnja objekata komunalne infrastrukture na području Općine Kumrovec za 2020 godinu i njegove I izmjene objavljene su u Službenom glasniku Krapinsko-zagorske županije 5/2020 i 2/2021.

 Članak 2.

Ovim Programom odredilo se je izrada projekata, građenja objekata i uređaja komunalne

 infrastrukture na području Općine Kumrovec u 2020.godini kroz aktivnosti i projekte kako slijedi:

A100001: Otplata kredita za cestovnu infrastrukturu

A100003: Uređenje groblja

K100002: Rekonstrukcija prometnice Lončarov put – Donji Škrnik

T100001: Izgradnja objekata javne rasvjete

Članak 3.

**A100001 Otplata kredita utrošena za ulaganja u infrastrukturu**

Raspoređena sredstva za godišnju otplatu dugoročnog kredita za rekonstrukciju prometnice Lončarov put- Donji Škrnik za građevinu komunalne infrastrukture koja se je gradila u uređenim dijelovima građevinskog područja.

Ukupno planirana sredstva za otplatu kredita iznose 3,573.856,00 kuna koja su planirana za građenje, odnosno rekonstrukciju prometnice Lončarov put- Donji Škrnik.

Ukupno realizirana sredstva u 2020 godini iznose 85.141,76 kn, odnosno 2,38% od planiranog.

Izvori financiranja: 11 opći prihodi I primici u iznosu od 85.141,76,00 kn

**A100003 Uređenje groblja**

Raspoređena sredstva kroz Aktivnost Uređenje groblja koristila su se građevinu komunalne infrastrukture koje će se graditi u uređenim dijelovima građevinskog područja.

Kroz Aktivnost Uređenja groblja izvršeno je postavljanje čvrste ograde oko 3 polja na mjesnom groblju u Kumrovcu, uređena je staza na prvoj i drugoj terasi u 3 polju, uređena je staza kod mrtvačnice, nabavljena su i postavljena ulazna kovana vrata u polju 1, 2 i 3, nabavljene sadnice žive ograde.

Ukupno planirana sredstva za tu aktivnost iznose 180.300,00 kuna.

Ukupno realizirana sredstva za Aktivnost Uređenje groblja iznosi 176.186,50 kn,

odnosno 97,72% planiranih .

Izvori financiranja: 31 vlastiti prihodi u iznosu od 55.000,00 kn

 43 ostali prihodi za posebne namjene u iznosu od 66.488,75 kn

 11 Opći prihodi i primici u iznosu od 54.737,75 kn

**K100002: Rekonstrukcija prometnice Lončarov put – Donji Škrnik**

Raspoređena sredstva kroz Kapitalni projekt Rekonstrukcija prometnice Lončarov put- Donji Škrnik koristilo se je za građevinu komunalne infrastrukture koje će se graditi u uređenim dijelovima građevinskog područja.

 Završetak rekonstrukcije prometnice Lončarov put – Donji Škrnik obuhvaća uređenje nerazvrstane

ceste počevši od mosta na potoku Škrnik – Ul. Lončarov put – nastavak Donji Škrnik – Titova klijet –

izlaz na lokalnu cestu Donji Škrnik – Kumrovec. Projekt je vezan na Mjeru 7.2.2. Ulaganja u građenje

nerazvrstanih cesta, i ostvaren kod Agencije za plaćanje u poljoprivredi, ribarstvu i ruralnom

razvoju. Ukupna vrijednost investicije iznosi 6.978.228,15 kuna.

Ukupno Planirana sredstva u 2020 godini za Kapitalni Projekt Rekonstrukcija prometnice Lončarov put-Donji Škrnik iznose 1,500.000,00 kn koja će biti korištena za građenje, odnosno rekonstrukciju prometnice Lončarov put- Donji Škrnik.

Ukupno realizirana sredstva za kapitalni projekt iznosi 1,389.101,25 kn, odnosno 92,61 % od planiranog.

Izvori financiranja:81 Namjenski primici od zaduživanja .

**T100001 : Izgradnja objekata javne rasvjete**

Raspoređena sredstva kroz Tekući projekt Izgradnja objekata javne rasvjete koristilo se je za građevine komunalne infrastrukture koje će se graditi radi uređenja neuređenih dijelova građevinskog područja.

Tekućim Projektom izvršena je izgradnja objekata javne rasvjete u naselju Podgora .

Za tekući projekt u 2020. godini predviđeno 26.000,00 kuna.

Realizirana sredstva po tekućem projektu u 2020 godini jesu 26.137,50 kn, tj. 100,53% od planiranih sredstava.

Izvori financiranja: 11 Opći prihodi i primici

Članak 4.

Za Program izgradnje objekata komunalne infrastrukture za 2020. godinu ukupno je utrošen iznos od 1,676.567,01 kn.

 Članak 5.

Izvještaj o izvršenju Programa 1005 izgradnje objekata komunalne infrastrukture na području Općine Kumrovec za 2020 godinu objaviti će se u Službenom glasniku Krapinsko-zagorske županije, a stupaju na snagu osmi dan od objave.

KLASA: 400-06/21-01/01

URBROJ: 2135-05/21-06/02

Kumrovec, 12.03.2021.

Predsjednik Općinskog vijeća

Općine Kumrovec

Tomica Broz